E Lok-Mazhev ne chom mui nemet mogerioù an iliz rivinet, met kaer eo ar rivinoù-se hag e roont ur soñj eus kaerded an iliz a zo bet. Un darvoud bras e tle bezañ bet donedigezh e Breizh relegoù kentañ kevaoter Aviel Jezuz-Krist, hag an anv Mazhev a zle bezañ bet roet da galz a vugale en amzer-hont, un anv-badez hag a zo deuet da vezañ un anv tiegezh da choude, rak diniver e vez adkavet hiziv e Breizh, ha zoken e Breizh-Uhel, dindan meur a stumm avat, met an holl deveret diouzh ar stumm brezhonek : Maze, Mazeo, Mahe, Maheo, Le Maho. E Gwenvenez-Penfaw e-lech on bet ganet ez eus bepred meur a diegezh a zoug ar stumm Mahe.